Shalom! Tervetuloa Jerusalem studioon.
IAEA:n jäsenvaltiona Iranin on tunnustettava ydinlaitoksensa -
ja sallittava tarkastukset pyydettäessä.
Niin se on tehnytkin monien laitosten osalta mutta yritti salata neljä muuta.
Yksi niistä on purettu ja puhdistettu.
IAEA vaatii päästä tarkastamaan kolme muuta, mutta Iran kiistää, -
että Iranissa olisi tunnustamatonta ydinainesta ja -toimintaa, -
kuten Iranin atomienergiakomission johtaja totesi viime viikolla Wienissä.
Mitä tunnustamattomien kohteiden kanssa pitäisi tehdä, -
ja voiko tämä suistaa raiteiltaan Iranin ydinsopimusneuvottelut?
Mukana on Keski-Israelista eläköitynyt eversti, tohtori Eran Lerman, -
joka on Katsaus Lähi-itään -juontaja, Suurvallat pelissä -panelisti, -
JISS-instituutin varajohtaja sekä JST-lehden päätoimittaja.
Tervetuloa! - Kiitos.
Mukana on toisaalta Keski-Israelista tohtori Menahem Merhavi, -
joka on heprealaisen yliopiston Truman-instituutin tutkija.
Tervetuloa. - Kiitos.
Studiossa kanssani on TV7:n toimittaja, -
Jerusalemin vartijat ja Suurvallat pelissä -juontaja Amir Oren.
Amir, kerro meille laajemmin -
IAEA:n tekemättömistä tarkastuksista.
Miksi Iran suostuisi, jos se väittää edelleen, -
että se on talit shkola tchelet, kuten hepreaksi sanotaan, -
merkittävä kansainvälisen yhteisön jäsen.
Niin, eli "puhdas kuin pulmunen".
Tähän asiaan liittyy kolme alakohtaa.
Yksi on se, -
miten kaikki tämä liittyy JCPOA-neuvotteluihin, -
joihin osallistuu seitsemän osapuolta.
Kyse on siis vuoden 2015 ydinsopimuksen uusimisesta.
Näennäisesti nämä asiat eivät ole yhteydessä toisiinsa.
IAEA ei ole JCPOA:n sopimuspuoli, vaikka sen tarkastajilla -
on merkittävä tehtävä todentaa, että sopimusta noudatetaan.
Tietysti Iran tahtoo neuvotteluissa kasata painetta -
tai heilutella yllykkeitä muiden osapuolten edessä.
Tämä on se epävirallinen puoli.
Toinen alakohta on, mitä tapahtuu tunnustamattomissa laitoksissa.
Onko mahdollista, -
että USA:n, Israelin, brittien ja muiden tietämättä -
Iran olisi onnistunut varsinkaan aseistamaan -
väkevöimäänsä uraania?
Niinpä se aikataulu on suhteellisen optimistinen, -
joka on useilla tiedustelulaitoksilla: -
noin kaksi vuotta päivästä, jona korkein johtaja tekee asepäätöksen.
Ei siis ole syytä huoleen.
Otetaan huomioon, että se on vain yksi näkemys.
Toiset näkemykset väittävät toista.
Niin, mutta uskomme Israelin sotilastiedustelun virallista arviota.
Täytyy valita jokin arvio ja toimia sen mukaisesti.
Viimeinen alakohta on Iranin uskottavuus.
Entä jos Iran valehteli asiasta, vaikka myöhemmin selviäisi, -
ettei mitään pahansuopaa ole tapahtunut?
Jos se on yrittänyt ohittaa IAEA:n -
ja peitellä sitten jälkiään, -
niin tietysti se vaikuttaa kaikkien muiden järkeilyyn ja mielipiteeseen -
mahdollisten tulevien sopimusten solmimisesta Iranin kanssa.
Tohtori Lerman, -
tahtoisin kysyä erityisesti tekemättömistä tarkastuksista.
Mossadin Teheranista poimima ydinarkisto todisti alun perin, -
että Iranissa tosiaan tehdään toimintoja, -
joita ei ole tunnustettu kansainväliselle yhteisölle.
Israelkaan ei tiennyt niistä siihen aikaan.
Tämän seurauksena materiaali luovutettiin IAEA:lle, -
joka pyysi Iranilta pääsyä tarkastamaan kyseiset kohteet.
Iran kieltäytyi ensin poliittisuuteen vedoten.
Esitettiin kuuluisa video -
silloisesta ulkoministeristä, Mohammad Javad Zarifista, -
joka vitsaili, että kyseessä on tekstiilitehdas.
Kun IAEA sitten hellittämättä vaati pääsyä tarkastamaan laitokset, -
Iran avasi ne lopulta.
Niistä löydettiin tunnustamatonta ydinainesta.
Sen jälkeen noin 2,5 vuoden, melkein kolmen vuoden ajan, -
Iran antoi toistuvasti IAEA:n kysymyksiin vastauksia, -
joita IAEA piti joka kerta teknisesti epäuskottavina -
ydinfysiikan asiayhteydessä.
Onko tämä asia poliittinen, kun otetaan huomioon, -
että IAEA ei ole poliittinen elin eikä sillä ole sellaista mandaattia?
Iran pitää Grossia ja IAEA:ta amerikkalaisten apulaisina.
Iran on esittänyt vaatimuksia USA:lle -
ja muille Wienin-neuvottelujen osapuolille -
IAEA:n toimiin liittyen.
Pohjimmiltaan he kohtelevat hyvin tyypilliseen tapaansa -
kansainvälistä yhteisöä USA:n politiikan apulaisena.
Se on tietysti absurdia meistä, jotka tiedämme, -
miten erisuuntaisia IAEA:n näkemykset ovat olleet -
verrattuna USA:n näkemyksiin monta kertaa historiassa.
Tällä hetkellä panoksena on -
IAEA:n uskottavuus kansainvälisenä elimenä.
Jos IAEA Iranin painostuksesta tyytyy siihen, mitä sille on jo näytetty, -
ja jos se sulkee niin kutsutun PMD-kansion, -
eli Iranin ydinohjelman mahdollisen aseellisen ohjelman kansion, -
niin käytännössä painostuksen, uhkauksien -
ja poliittisen kiristyksen takia -
IAEA on hylännyt peruuttamattomasti -
keskeisimmän tehtävänsä.
Se tehtävä on varmistaa, etteivät ydinaseet leviä.
IAEA pettäisi koko ydinsulkusopimuksen tavalla, -
joka on todennäköisesti peruuttamaton.
PMD on koko tämän asian keskiössä.
JCPOA perustuu elegantille valheelle, -
eli JCPOA:ssa sovittujen menettelytapojen tekstille...
Muistutan, ettei kyse ole varsinaisesta sopimuksesta, -
jostakin, jonka USA olisi allekirjoittanut, -
sillä se vaatisi ratifioinnin.
Teksti alkaa vakuuttamalla Iranin valhetta, -
että kyseessä ei ole aseellinen hanke.
Kyllä se on.
Siksi ratkaisematon kysymys PMD:stä on koko sen kiistan keskiössä, -
jota käydään Iranin kanssa.
Iranin vaatimus lopettamisesta...
Iran on luovuttanut IAEA:lle materiaalia kuin sanoakseen Grossille: -
"Hyvä on, annamme jotakin. Olkaa hiljaa ja sulkekaa kansiot."
Sitä ei ole tapahtunut.
USA laati kuitenkin asetuksen, jota yli kolmannes kongressista kannatti.
Asetus estää kongressia käyttämästä veto-oikeutta presidentin asetukseen.
Kysyn seuraavaksi tohtori Merhavilta.
JCPOA:ta koskien lähetettiin 14 perättäistä raporttia.
JCPOA on siis vuoden 2015 ydinsopimus.
Ne 14 raporttia ovat yhtä tyhjän kanssa, -
jos jäljellä olevat tarkastukset tuovat valoon jotakin, -
mikä osoittaa, että Iranilla on tunnustamatonta ainesta -
ja että se on suorittanut tunnustamattomia toimia salassa.
Tahtoisin keskittyä kysymykseen, -
mitä Iran teki, kun JCPOA peruttiin.
Iran lähti ulkopolitiikalleen tyypilliseen tapaan -
kulkemaan kahdella raiteella.
Toisaalta Iran alkoi edetä kiireellä ydinohjelmassaan.
Sitä valvottiin paljon vähemmän, -
mikä tietysti toi Iranille vapauden edistää ydinohjelmaansa.
Samaan aikaan Iran hyödynsi toistakin seikkaa -
ydinohjelman edistämisen lisäksi.
Se alkoi nyhtää hintaa USA:lta ja kansainväliseltä yhteisöltä: -
"Katsokaa, mitä menetitte peruuttamalla JCPOA:n."
Meillä ei ole sisäpiiritietoa, -
montaako Iranin toiminnassa olevaa laitosta ei valvottu.
IAEA ei tutkinut niitä tarkemmin.
Tästä syystä sanoisin, että Iran hyödynsi omaksi edukseen sitä, -
että sopimus peruttiin.
Aivan. Ottaisin esiin lainauksen, -
joka mainittiin Israelin vastauksessa IAEA:n raporttiin -
IAEA:n johtokunnalle maaliskuussa.
Kyseinen lainaus on viime vuodelta, 28.11.2021.
Sen sanoi Iranin vallankumouskaartin prikaatinkenraali Abolfazl Shekarchi -
Iranin asevoimien tiedottaja, -
Basij-uutissivuston tai -uutistoimiston videolla.
Hän sanoi: "Maani suurin tavoite -
on pyyhkiä kartalta Jerusalemia miehittävä hallinto.
Iran katsoo muslimeiksi itseään kutsuvien hallintojen, -
kuten Saudi-Arabian, Bahrainin ja Arabiemiirikuntien, -
auttavan tätä väärää sionistihallintoa."
Hän jatkoi ja painotti: "Emme peräänny millimetriäkään -
tavoitteestamme pyyhkiä se pois geopoliittiselta kartalta, -
vaikka meidät hakattaisiin palasiin.
Tämä on suurin ihanteemme."
Tämä on virallinen lausunto vallankumoukselliselta hallinnolta, -
joka mahdollisesti ja todennäköisestikin pyrkii salassa -
hankkimaan ydinasesuorituskyvyn.
Jos jäljelle jääneet tarkastukset paljastavat -
tai jos ne ajavat Iranin lähtemään ydinsulkusopimuksesta, -
jotta sen ei katsottaisi rikkoneen ydinsulkusopimusta, -
se saattaa hankkia ydinaseita.
Ihanteensa takia asia on tietysti huolestuttava paitsi Israelille -
myös USA:lle ja kansainväliselle yhteisölle.
Mitä näiden tavoitteiden rajoittamiseksi tehdään tällä hetkellä?
Sanasi tuovat mieleen kertomuksen pojasta, joka palaa kotiin koulusta -
ja sanoo äidilleen: "Äiti. Uskon, että Jack tahtoi lyödä minua."
Äiti: "Mistä tiedät?" Poika: "Koska Jack löi."
Kyllä, meidän täytyy ottaa hyvin vakavasti tuollaiset uhkaukset -
sotilastiedottajien suusta.
Ne heijastelevat ainakin -
näiden sotilasviranomaisten valmiussuunnittelua.
Iranissa on kaksi kilpailevaa armeijaa: -
Artesh eli tavalliset maa-, meri- ja ilmavoimat -
sekä vallankumouskaarti.
Siitä huolimatta päätökset tekee korkein johtaja, -
ja hallinto panee ne täytäntöön.
Se hallitsee kumpaakin organisaatiota.
Se erottaa Iranin muista ydinasevalloista, -
joilla on kyky tuhota Israel joka hetki -
mutta joilla ei ole aikomusta tehdä niin.
Iran sen sijaan on ilmaissut aikeensa, mutta siltä puuttuu suorituskyky.
Israel on päättänyt vakaasti estää Iranin aikeet.
Toisaalta monissa maissa kuuluu puhetta, -
joilla pyritään kasaamaan painetta neuvotteluille.
Sen ei pitäisi saada Israelia, kuten se sai Trumpin ja Pompeon, -
peruuttamaan sopimusta.
Kyseessä on tosiasiassa sopimus, koska pakotteet poistetaan -
sitä vastaan, että Iran pysäyttää hankkeensa:
huojennus perääntymisestä.
Pakotteita huojennetaan, jotta Iran ottaa takapakkia ohjelmassaan.
Siispä sellaisiin uhkiin ei pidä suhtautua kevyesti.
Yksikään muu YK:n jäsenvaltio saati IAEA:n jäsenvaltio, -
ei uhkaa tuhoamisella toista jäsenmaata.
Emme tahdo herätä jonain päivänä Israelin raunioista -
ja sanoa naapurille:
"Kuule, olit oikeassa. Olisi pitänyt ottaa heidät vakavasti."
Keksin muutaman muun valtion.
Jemen liehuttaa samaa lippua kuin Iran, samoin Syyria ja Libanon.
Kohdekin on sama. - Niin, mutta ne ovat voimattomia -
verrattuna Iraniin.
Iran kulkee kahdella raiteella.
Pitää olla tarkkaavainen ja varautua tulevaan.
Samalla pitää yrittää lieventää kriisiä diplomaattisesti.
Tohtori Lerman, tahtoisin kuulla vastauksesi.
Keskityit kai yhtenä vaihtoehtona sanoihin: "meidät hakataan palasiksi".
Se oli hyvin kauaskantoinen tieto asiasta, jonka olemme tienneet kauan.
Syistä, jotka liittyvät Iranin vallankumoushallinnon -
täyteen epäonnistumiseen paremman elämän antamisessa iranilaisille...
Kaduilla nähdään vain sen epäonnistumisen seuraus.
Iran on pyrkinyt tuhoamaan Israelin -
suurena hallinnolle oikeutuksen antavana tekijänä.
Siitä on tullut keskeistä sille, keitä he ovat ja mitä he edustavat.
Kun he saavat käyttökelpoisen ydinasesuorituskyvyn, jolla painostaa,-
he käyttävät sitä vähintäänkin suojana Iranin kätyrien, kuten Hizbollahin, -
Palestiinalaisen Islamilaisen jihadin ja muiden jatkuville ponnisteluille -
käydä Israelin kimppuun.
Samalla estetään Israelia vastaamasta tehokkaasti.
Tällä kaikella voi olla hyvin tuhoisat vaikutukset, -
vaikka he eivät käynnistäisikään ydiniskua.
Vaara on todellinen ja syvällekäyvä.
Vastatakseni Amirin huomioon sanoisin, että se mikä yhdistää -
diplomaattisen yrityksen ja valmiuden vastata vaaraan sotilaallisesti, -
on tehokas sotilaallinen uhka, uskottava sotilaallinen uhka.
Pääministeri Lapid puhui tästä puheessaan YK:ssa.
Tämä on tehokkaan strategian avain.
Itse asiassa voin lainata tässä tilanteessa -
CIA:n johtajan, Bill Burnsin sanoja.
Hän oli yksi johtavia Iran-neuvottelijoita -
Ahmadinejadin aikaan vuonna 2013.
Irania koskevassa luvussa hän siteeraa George F. Kennania, -
että taustalla oleva vankka sotilaallinen uhka -
helpottaa diplomaattien elämää.
Tästä on kyse myös nyt.
Uskottava sotilaallinen uhka, johon Iran uskoo -
ja joka konkretisoituu, jos Iran ei käännä kelkkaansa, -
on ainoa mahdollinen avain menestykseen neuvotteluissa -
pidemmästä, vahvemmasta ja tehokkaammasta sopimuksesta.
Nykytilanne johtaa kuitenkin vaaralliseen suuntaan.
Tohtori Merhavi, -
uskovatko iranilaiset Israelista ja muualta kuuluvan retoriikan -
tarkoittavan aitoa, uskottavaa sotilaallista uhkaa?
En tiedä siitä, -
koska en näe viitteitä Iranin kokemasta painostuksesta.
Se mikä Irania on kuitenkin painostanut viime vuosina, -
on ollut mystiset räjähdykset ja salamurhat.
Ulkomaisten lähteiden mukaan Israel on ollut niissä vahvasti mukana.
Ne ovat heikentäneet merkittävästi -
Iranin vallankumouskaartin ja jopa Quds-joukkojen mahtailua.
Siinä mielessä näen jonkinlaisen epäsuoran yhteyden -
Iranin mellakoiden...
Ne alkoivat jostakin aivan muusta: -
nuoren naisen pahoinpitelystä ja taposta sen vuoksi, -
että hijab ei ollut päässä oikein.
Näen kuitenkin epäsuoran yhteyden mellakoiden ja tämän tilanteen välillä.
Varmuudella voidaan sanoa se, -
että vallankumouskaartin imago, saati muiden Iranin asevoimien imago, -
on murentunut voimakkaasti näiden tekojen tähden.
Suleimanin tapon piti olla mahdotonta.
Hänen tilalleen astunut henkilö on paljon vähemmän vaikuttava.
Tämä ja kaikki muut toimet, Fakhrizadehin salamurha ynnä muut, -
ovat vakuuttaneet Iranin siitä, että heidän hallituksensa -
jopa ideologisesti heille tärkeässä Israelin ajamisessa seinää vasten -
on itse asiassa melko kyvytön.
Se ei oikein näytä pystyvän siihen.
Jos se ei kykene siihen, -
kuinka se voisi sanoa miljoonille Iranin naisille, miten huivia pitää käyttää?
Oren, esitän nopean kysymyksen, koska aika on vähissä.
Ei väliä. Vastaan kuitenkin muuta. - Olet kuin poliitikot.
Kysyn kuitenkin siitä tosiasiasta, -
että ajatollahin hallinto on kaikilta kanteilta lisäajalla.
Sen nykyinen hallitustapa ja kansan massojen kontrollointikyky -
heikkenee päivä päivältä.
1990-luvun alkupuolella Etelä-Afrikan apartheid-hallinto -
paljasti muulle maailmalle, että sillä on ydinkärkiä.
Sen jälkeen se kutsui IAEA:n paikalle tuhoamaan ydinkärjet, -
koska se tiesi olevansa lisäajalla -
eikä se halunnut antaa uuden hallinnon käsiin ydinaseita.
Voiko näin tapahtua Iranissakin?
Yhtäläisyys liittyy siihen, -
että Etelä-Afrikan sen aikaisen hallinnon -
ja Iranin nykyhallinnon päätavoite on selviytyminen.
Ei valtion selviytyminen vaan itse hallinnon selviytyminen.
Siihen aikaan eteläafrikkalaiset uskoivat -
että heidän suurin uhkansa -
ovat Neuvostoliiton tai Kuuban tukemat joukot naapurimaissa, -
kuten Angolassa.
Heillä oli ydinaseita kuusi kappaletta siinä vaiheessa, -
kun ne päätettiin purkaa.
He uskoivat, että ydinaseet estävät hyökkäykset heitä vastaan, -
mutta he tiesivät, etteivät voi suojella hallintoa -
maan tummaihoiselta enemmistöltä, joten ydinaseet olivat turhia.
Iran uskoo, että jos se voi estää pelotteella ulkoiset väliintulot...
Iranin salaliittoteorioissa se on aina länsimaat, eli britit, USA tai Israel, -
jotka lietsovat erimielisyyksiä.
Aitoa oppositiota ei muka ole Iranissa.
Se on tietysti päivänselvä valhe.
Tästä syystä Iran kuitenkin pyrkii hankkimaan ydinaseen.
Yksi asia Eran Lermanin huomioista. - Lyhyesti.
Me kaikki tiedämme, -
että jos työntää haarukan pistorasiaan, saa vakavan sähköiskun.
Jos uskomme, että virta on katkaistu, saatamme ottaa riskin.
Uskottava sotilaallinen uhka liittyy uskottavuuteen, -
joka on katsojan silmissä.
Jos Iran ei usko presidentti Bidenin määräävän iskua, -
sillä ei ole mitään väliä, että USA:lla on lukuisia ydinkärkiä.
Se ei toimi pelotteena.
Tohtorit Lerman ja Merhavi, -
kummallakin on 40 sekuntia aikaa vastata seuraavaan kysymykseeni.
Onko ydinsopimus kuollut vai onko USA niin periksiantamaton, -
että se on valmis ryhtymään sellaiseen järjestelyyn, -
jossa ei oteta huomioon keskipitkän ja pitkän aikavälin seurauksia?
Uskon, että Bidenin hallinto on valppaana Iranin uhkan suhteen.
Sillä ei ole sellaisia harhaluuloja, että Iran olisi sen kumppani.
USA katsoo tarkasti todisteita.
Israelin ponnistelut neuvotteluihin vaikuttamisessa -
ovat saaneet jonkin verran jalansijaa.
Ydinneuvottelut ovat kesken ainakin, kunnes välivaalit on pidetty.
Sitten USA:n poliittinen kenttä voi estää neuvottelujen jatkon.
Tohtori Merhavi?
Olen samaa mieltä tohtori Lermanin kanssa mutta eri tavalla.
USA vaikuttaa vähemmän innokkaalta sopimuksen saavuttamisessa.
Se liittyy kahteen asiaan.
Presidentti Bidenillä on vähemmän valtaa kuin Obamalla aikanaan.
Suosio ja oikeutus sopimuksen tekemiseen on heikompi.
Uskon myös, -
että muusta syystä syttyneet mellakat ovat siltä kannalta merkittäviä, -
että USA:sta ei tunnu kannattavalta lyödä kättä päälle -
sellaisten ihmisten kanssa, jotka sortavat kansaa.
Oren? - Aloitimme keskustelun IAEA:sta.
Sillä on toki oma roolinsa, mutta se on pääosin tekninen todentamisrooli.
Aivan. Aikamme päättyi.
Kiitos, tohtori Lerman, tohtori Merhavi ja Amir Oren.
Kiitos myös katsojille! Ensi kertaan.
Suomennos: Maija Tuukkanen
Israel on käynnistänyt operaation...
Kaikki kietoutuu yhteen. - Näin on.
UUTISANKKURIT SANAN ÄÄRESSÄ